Odense Adresse-Contoirs Efterretninger, 1841-11-04
Tildragelser. J Begyndelsen aff denne Uge- hedder det fra Kjøbenhavn af 30 Octbr. i Aarh. A. havde to meget farlige Forbrydere seet Leilighed til igjennem Skorstenen at undvige fra Forbedringshuset. De forsøgte samme Nat at gjøre Jndbrud i Frederiksberg Alle i Jnstructeur Nielsens Sted, men da Hr. N. tilfældigviis endnu var oppe og truede med at skyde dem ned, begav de sig tilsomt bort, hvorved En af dem nær havde brækket Halsen i en 3 Alen dyb Grøft. Jgaar Nat gjorde de atter i Forening Jndbrud hos en Urtekræmmer i Larsleistræde, men ved Folkenes Anskrig kom Vægteren til og var saa heldig at gribe den Ene af dem, som skal være den farligste. Han skal være funden i Besiddelse af endeel Penge, iblandt hvilke, mærkeligt nok, var en Seddel, hvorpaa Urtekræmmersvenden skal have skrevet sit Navn og den Dato, da han modtog den. Han vil altsaa neppe, om han ogsaa stadig skulde nægte Gierningen, kunne undgaae sin Straf. - J-Dagen af 2 Novbr. hedder det om bemeldte to Forbrydere, at de undveeg den 26 f. M., om Aftenen fra en af Arbeidssalene, hvor nogle og tyve Fanger paa samme Tid vare beskjæftigede ved Lys. Samme, Aften kastede de deres Trøier ind i en Port i Sølvgaden, og vidste at forsyne sig, den Ene med en Frakke og den Anden med en Trøie og at skaffe sig Penge. Natten mellem afvigte Torsdag og Fredag, da Vægteren i Larsleistræde skulde til at raabe 3, kom to Personer fra Nørrevold ind paa hans Post, men idet de saae ham, gjorde de en kort Vending og gik tilbage. Dette vakte hans Opmærksomhed, og da de to Fangers Undvigelse var bekjendtgjort Vægterne ved Paraden med Løfte af 20 Rbd. Douceur for at paagribe dem, ligesom han ogsaa havde seet Politiets Betiente hver Nat patrouillere efter dem, formodede han strax, at det maatte være dem, og gik efter dem; den ene undslap over Volden og blev heller ikke funden af de Patrouiller, der senere udsendtes til Kirsebærgangen og tilstødende Steder. Den anden blev efter Vægterens Tilraab til Skildvagten forhindret fra at bestige Volden, hvorpaa han piilsnart løb ned ad Nørregade. Her var den forfølgende Vægter endelig udmattet og maatte overlade den der posthavende Vægter det Videre. Personen løb imidlertid ind i Krystalgaden, og ligesom han kom om Hjørnet, standsede han pludseligt sit hurtige Løb og gik ganske roligt, saa at den derværende Vægter, der havde hørt sine Collegaers Fløiten, og antog deres Raab: "Stop for Brand," spurgte ham hvor Jlden var, og blev henviist til Nørregade, hvor han ogsaa vilde begive sig, da Vægteren derfra kom ind i Krystalgade og fortsatte, Forfølgningen, men uden at kunne komme Personen nær, der ved at see ham, med sin tidligere Hurtighed løb ind i lille Fiolstræde. Vægteren i denne Gade, som havde hørt Fløiten i Nørre- og Krystalgade, kaldte ved Signal store Kanikestrædets Vægter til Hielp og ilede den Flygtende im de. Denne undgik med sin sædvanlige Smidighed den første, men standset af den sidste, løb han paa omtrent 20 Alens Strækning udenfor den nye Provstebolig tre Gange frem og tilbage paa Fortouget mellem disse to Vægtere, som han ikke kunde komme forbi, og som heller ikke kunde gribe ham, for de endelig Begge kom ham saa nær, at de samtidigt lagde Haand paa ham.